Wizz Air

Wizz Air (Wizz Air Hungary Légiközlekedési Kft.) – Vengrijoswizzair.com mažų sąnaudų oro linijų bendrovė. Bendrovės būstinė įsikūrusi Večeše, netoli Budapešto Ferenco Listo oro uosto. „Wizz Air“ dažniausiai skraidina iš mažesnių oro uostų, iš kurių didžiausią bazę turi Lenkijos Katovicų oro uoste. Iš viso kompanija valdo 37 lėktuvus ir dar 123 naudoja užsakomiesiems skrydžiams. „Wizz Air“ 2011 m. skraidino 66 maršrutais.

 Istorija 
„Wizz Air“ buvo įkurta 2003 m. rugsėjį. Pagrindinis įmonės investuotojas yra JAV privataus kapitalo kompanija „Indigo Partners“.Ryanair meets Wizz Air: does a merger make sense? 

Pirmasis „Wizz Air“ skrydis įvyko 2004 m. gegužės 19 d. iš Katovicų, praėjus 19 dienų po Lenkijos ir Vengrijos įstojimo į ES. Per pirmus tris su puse mėnesio skrydžių kompanija aptarnavo 250 000 keleivių, per pirmus metus – 1,4 milijono, o pastaruoju metu apie 10 milijonų keleivių kasmet. 2007 m. vien Lenkijoje įmonė aptarnavo 2,9 milijonus keleivių.

Kompanijai vadovauja József Váradi, buvęs pagrindinės Vengrijos skrydžių bendrovės „Malév Hungarian Airlines“ vadovas.

2005 m. rugsėjį kompanija savo bazę įsteigė Bulgarijoje. 2008 m. vasarą kompanija tapo pirmoji mažų sąnaudų oro linijų bendrovė Ukrainoje. 2011 m. balandžio 17 d. „Wizz Air“ atidarė 14 bazę Vilniaus oro uoste. Šiuo metu aviakompanija Vilniuje bazuoja keturis savo lėktuvus – 2 Airbus A320, bei 2 Airbus A321.

 Lėktuvai 
„Wizz Air“ kompanija 2011 m. birželio mėnesį savo flotilėje turėjo 37 Airbus A320-232 lėktuvus, dar 123 numatyta įsigyti. Vidutinis lėktuvų amžius siekė mažiau nei 3 metus.Wizz Air oro laivynas 

 Šaltiniai 

 Nuorodos 
 Oficiali svetainė

Kategorija:Mažų sąnaudų oro linijų bendrovės